Masaki Murata

– Danimarkanın "Vayle" klubunda oynayan yapon futbolçu. Mərkəz yarımmüdafiəçisi mövqeyində çıxış edir.

 Klub karyerası 
Masaki Murata Yaponiyanın "Frontale" klubunun yetirməsidir. O, Almaniyada "Ginshaym" və "Bayern Altsenau" klublarında çıxış etdikdən sonra ölkəsində "İtuano" klubunda oynamışdır.

Murata 2021-ci ilin iyul ayında Latviyanın "Valmiera" klubunda çıxış etməyə başlamışdır. O, Latviya klubunda 48 oyuna 4 qol vurmuş, 5 məhsuldar ötürmə vermişdir. 2022-ci ildə "Valmiera" ilə Latviya çempionu olmuşdur. Klubla UEFA Konfrans Liqasında "Şkendiya" klubuna qarşı iki oyunda çıxış etmiş, bir qol vurmuşdur.

2023-cü ilin yanvarında Azərbaycanın "Sumqayıt" klubu ilə 1,5 illik müqavilə bağlamış və klubun ilk yaponiyalı futbolçusu olmuşdur. 25 yanvar 2023-cü ildə "Zirə"yə qarşı baş tutmuş oyunda debüt etmişdir. O, klubdakı karyerası ərzində 54 oyuna çıxmış, 1 qol vurub 3 məhsuldar ötürmə vermişdir. Klubdakı ilk və yeganə qolunu 11 noyabr 2023-cü ildə "Neftçi" ilə oyunda atmışdır. 2024-cü ilin iyulunda Danimarkanın "Vayle" klubu ilə 3 illik müqavilə bağlamışdır.

 Milli karyerası 
Murata Yaponiyanın U-17 yığmasında çıxış etmişdir.

 İstinadlar 

 Xarici keçidlər 
 PFL profili

Kateqoriya:Yaponiya futbolçuları
Kateqoriya:Sumqayıt FK oyunçuları
Kateqoriya:Azərbaycanda legioner Yaponiya idmançıları
Kateqoriya:Regionalliqa oyunçuları
Kateqoriya:Azərbaycan Premyer Liqası oyunçuları